Gauthier Mvumbi
<s>Gauthier Mvumbi Thierry (Dreux, 15. svibnja 1994.), je kongoansko-francuski rukometaš koji igra kao pivot.</s><s>Od 2022. godine član je kluba ETeC HB.</s><s>Visok 195 centimetara, Mvumbi je privukao pažnju svjetske javnosti na Svjetskom rukometnom prvenstvu 2021. godine zbog svoje tjelesne težine, za koju je sam utvrdio da iznosi 137 kg, ali unatoč kojoj je bio jedan od najboljih kongoanskih igrača na turniru.</s>

<s>Mvumbi se rodio u Dreuxu.</s><s>Njegovi su roditelji Kongoanci rodom iz Kinshase.</s><s>Rukometom se počeo baviti u mladosti te je nakon neuspješne probe u US Créteilu potpisao za CO Vernouillet, s kojim je u sezoni 2019./2020. igrao u trećoj ligi.</s><s>Od 2020. godine igra u četvrtoj ligi za Dreux ACHB, klub iz njegovog rodnog grada.</s><s>Godine 2021. prelazi u Pouzauges Vendée HB, koji se natječe u trećoj francuskoj ligi.</s>

<s>Iako ima francusko državljanstvo, Mvumbi je od 2016. godine član reprezentacije DR Konga, u koju ga je uveo Francis Tuzolana, aktualni trener Dreuxa.</s><s>Mvumbi je sudjelovao na nekoliko kontinentalnih turnira, a 2021. godine je bio dio reprezentacija koja je debitirala na Svjetskom prvenstvu koje se igralo u Egiptu.</s><s>Zbog svoje tjelesne građe, koja odudara od one tipične za rukometaša, Mvumbi je privukao veliku pažnju te je doprinio tome da kongoanska reprezentacija bude jedan od hitova prvenstva; Mvumbi je bio toliko popularan da mu se osobno javio i slavni američki košarkaš Shaquille O'Neal, prozvavši ga "rukometnim Shaqom".</s><s>Unatoč velikoj tjelesnoj težini, Mvumbi je bio jedan od najefikasnijih igrača svoje reprezentacije na turniru te je u utakmicama protiv Danske i Tunisa bio najbolji strijelac svoje reprezentacije.</s><s>U porazu od Bahreina, Mvumbi je bio proglašen za najboljeg igrača utakmice.</s>

<s>Nakon naglog porasta popularnosti po završetku Svjetskog prvenstva, Mvumbi je postao službeni ambasador američkog rukometnog kluba Detroit HC.</s><s>Ugovor je potpisan na dvije godine, a Mvumbijev glavni zadatak je popularizacija i razvoj rukometa u Sjedinjenim Državama.</s>

<s>Reference</s>

<s>Rukometaši iz Demokratske Republike Kongo
Francuski rukometaši</s>

